**Ingatlanhirdetés**

A Magyar Posta Zrt. (székhelye: 1138 Budapest, Dunavirág u. 2-6.), mint kiíró ingatlanhirdetés keretében bérbeadja a kizárólagos tulajdonában álló ingatlanrészt az alábbiak szerint:

Cím: 9400 Sopron, Felsőlővér út 15.

Hrsz.: Sopron belterület 7265/3/A/1

Megnevezés: iroda, valóságban lakás

Telek területe: 0 m²

A bérbeadandó épületrész (lakás) területe: 52,60 m²

elhelyezkedése az épületen belül: legfelső szinti félemelet

**Tárgy: a Sopron belterület 7265/3/A/1 hrsz.-on található ingatlanrész** legfelső szinti félemeleti **(1. számú lakás) ingatlanhirdetés útján történő bérbeadása, határozatlan időre történő bérbeadással**.

**Havi bérleti díj igény: minimum 153.543,- Ft + ÁFA (százötvenháromezer-ötszáznegyvenhárom Forint + ÁFA).**

**Óvadék**: 2 havi bruttó bérleti díjnak megfelelő összeg.

A közüzemi órák (víz, gáz, elektromosáram) a leendő bérlő részére átadásra kerülnek, melyeken a mért fogyasztást közvetlenül fizeti a szolgáltatók részére az órák bérlő nevére történő átírásával.

Internet-, TV előfizetés, valamint Biztosítási szerződés megkötése a választott szolgáltatóval a leendő bérlő feladata.

Az épületrész központi berendezéseinek mindennemű javítási, karbantartási, üzemeltetési feladata bérbeadó kötelezettségét képezi, míg a lépcsőház takarítása a közös képviselő által kifüggesztett , az adott lakásra megjelölt időpontban a leendő bérlő feladata.

A leendő bérlő viseli a bérleti díjon felül a bérlemény közterheit, így a helyi adóhatóság által kirótt, igazolt építmény- és telekadót, valamint a bérleményhez tartozó egyéb eszközök (pl. a bútorok) karbantartásának, időszakos és rendkívüli felülvizsgálatának ellenértékét.

Bővebb információ: a fenti telefonszámon megadott e-mail címen, vagy postai úton a Magyar Posta Zrt. soproni székhelyén található Nyugat-magyarországi Ingatlangazdálkodási Osztály (9400 Sopron, Széchenyi tér 7-10.) címére várjuk. Postai úton történő megkeresés esetén az érdeklődőnek a borítékon a megkeresés tárgyát („*Ingatlanhirdetés a 9400 Sopron, Felsőlvér út 15., posta 1. számú lakásra*”) is fel kell tüntetnie.

Ajánlatot benyújtani jelen ingatlanhirdetésben foglaltak szerint lehet.

Az érdeklődők az ajánlataikat (i) elektronikus úton a Pajor.István@posta.hu; e-mail címen; (ii) személyesen, képviselő vagy meghatalmazott útján telefonon előre egyeztetett időpontban a Magyar Posta Zrt. Infrastruktúra Igazgatóság Nyugat-magyarországi Ingatlangazdálkodási Osztály (9400 Sopron, Széchenyi tér 7-10., III. e. 313. iroda) telephelyén, vagy (iii) tértivevényes postai küldeményként tehetik meg.

Az ingatlanrész bérbeadásával kapcsolatban további információ kérhető munkanapokon 8-12 óra között Pajor István ingatlangazdálkodási munkatárstól a +36-30-771-3252 telefonszámon vagy a Pajor.Istvan@posta.hu; e-mail címen keresztül.

Ajánlatot benyújtani kizárólag jelen ingatlanhirdetésben foglaltak szerint lehet.

**A Magyar Posta Zrt. fenntartja magának azt a jogot, hogy jelen ingatlanhirdetést** indokolás, továbbá kártérítési és egyéb megtérítési kötelezettség nélkül **visszavonja, illetve módosítsa.**